Numele victimelor traficului de persoane și de minori vor fi anonimizate.
O nouă funcție a aplicației ECRIS permite anonimizarea numele victimelor infracţiunilor privind traficul de persoane şi traficul de minori. După anonimizare, numele victimelor vor fi înlocuite cu un text de protejare.
Ministerul Justiţiei a anunţat dezvoltarea unei noi funţii a aplicaţiei ECRIS care permite anonimizarea numele victimelor infracţiunilor privind traficul de persoane şi traficul de minori.După anonimizare, numele victimelor vor fi înlocuite cu un text de protejare."Funcţia se poate utiliza atât pentru dosarele noi, cât şi pentru dosarele deja înregistrate, care sunt publicate pe portalul instanţelor. Pentru dosarele care au fost bifate anterior în mod automat ca şi confidenţiale şi nu s-au publicat pe portal, funcţia de anonimizare a numelui uneia dintre părţi se poate utiliza, dar în aceste dosare trebuie mai întâi să se de-bifeze bifa de dosar confidenţial.Această funcţie, care se poate folosi şi în alte dosare, indiferent de obiect, atunci când instanţa consideră că se impune anonimizarea numelui uneia dintre părţile unui dosar, a fost deja inclusă în aplicaţia ECRIS şi a fost transmisă instanţelor judecătoreşti spre aplicare în prima săptămână a lunii noiembrie“, spune Ministerul Justiţiei într-un comunicat.Ministerul Justiţiei a solicitat Consiliului Superior al Magistraturii să emită o hotărâre prin care să se instituie în sarcina instanţelor obligaţia de a îşi organiza activitatea de înregistrare a dosarelor, într-un mod care să permită anonimizarea numelui victimelor de la momentul introducerii pentru prima dată a datelor despre dosar în sistemul informatic ECRIS şi emiterea numărului de dosar, dar şi actualizarea publicării dosarelor în care au fost anonimizate ambele părţi.